Tartu – Viljandi – Kilingi-Nõmme maantee

Tartu – Viljandi – Kilingi-Nõmme maantee (põhimaantee nr 92) on üks Eesti põhimaanteedest. See saab alguse Tartu linna piiril Tallinna–Tartu–Võru–Luhamaa maantee 185. kilomeetril. Tee pikkus on 122,8 km, sh 4,8 km pikkune lõik Viljandi linnas (Viljandi linna tänavatena Tartu, Uus, Jakobsoni, Tallinna, Vaksali ja Pärnu maantee). Tee lõpeb Väljaküla külas Valga–Uulu maantee 95. kilomeetril.

Tartu – Viljandi – Kilingi-Nõmme maantee loodi 2000. aastate alguses, kui ühendati kaks tugimaanteed: Tartu–Viljandi maantee ja Viljandi – Kilingi-Nõmme maantee.

Viljandi linna liikluskorralduse tõttu toimub liiklus Tallinna ja Tartu tänavate vahel Tartu suunal mööda ühesuunalist Jakobsoni tänavat ja Tartu suunalt mööda ühesuunalist Uut tänavat.

Maantee läbib kolme maakonda: Tartu maakonda (Tartu linn, Elva vald), Viljandi maakonda (Viljandi vald, Viljandi linn, Põhja-Sakala vald) ja Pärnu maakonda (Saarde vald).

Sillad Tartu – Viljandi – Kilingi-Nõmme maanteel

Sildade nimistu pärineb Teeregistri andmebaasist.

Asulad Tartu – Viljandi – Kilingi-Nõmme maanteel 

Tartu linn, Õssu küla, Räni küla, Märja alevik, Haage küla, Pihva küla, Rõhu küla, Teilma küla, Ridaküla küla, Võsivere küla, Kaimi küla, Mõisanurme küla, Puhja alevik, Tännassilma küla, Sangla küla, Väike-Rakke küla, Suure-Rakke küla, Verevi küla, Vaibla küla, Leie küla, Oiu küla, Valma küla, Ridaküla küla, Jõeküla küla, Loime küla, Tänassilma küla, Mähma küla, Tõnuküla küla, Uusna küla, Vana-Võidu küla, Viiratsi alevik, Viljandi linn, Pinska küla, Päri küla, Raudna küla, Rihkama küla, Puiatu küla, Leemeti küla, Kiini küla, Punaküla küla, Kõpu alevik, Supsi küla, Kanaküla küla, Kärsu küla, Väljaküla küla.

Vaata ka
Viljandi – Kilingi-Nõmme maantee (endine, registrinumbriga 56)
Tartu-Viljandi maantee (endine, registrinumbriga 48)

Viited

Eesti põhimaanteed